อลิอันซ์บุกอี-มาร์เก็ต ดึงลูกค้า20ล้านคน
อลิอันซ์ อยุธยา โหมโรงโฆษณาเจาะตลาดดิจิทัล ดันยอดประกัน 100 ล้าน
21 ต.ค. 2558

อลิอันซ์ อยุธยา โหมโรงโฆษณาเจาะตลาดดิจิทัล ดันยอดประกัน 100 ล้าน
นายไบรอัน สมิธ กรรมการผู้จัดการใหญ่และประธานเจ้าหน้าที่บริหาร บริษัท อลิอันซ์ อยุธยา ประกันชีวิต เปิดเผยว่า ปี 2558 ตั้งเป้าหมายที่จะเพิ่มสัดส่วนกรมธรรม์ประกันคุ้มครองและสุขภาพเป็น 33% ของพอร์ต จากปี 2557 ที่มีสัดส่วน 27% โดยสินค้าที่ได้รับความนิยมมาก ได้แก่ แบบประกัน สุขภาพ ปลดล็อค รวมถึงผลิตภัณฑ์ล่าสุด แบบประกันโรคร้ายได้คุ้ม ที่เปิดตัวเมื่อเดือน มิ.ย.ที่ผ่านมา เพราะเป็นแบบจ่ายเบี้ยไม่เสียเปล่า เบี้ยคงที่ตลอดสัญญา สามารถนำเบี้ยลดหย่อนภาษีได้ และได้ความคุ้มครองต่อเนื่องโดยไม่ต้องชำระเบี้ยแม้เป็นโรคร้าย 
ทั้งนี้ บริษัทได้ออกโฆษณาประกันโรคร้ายได้คุ้ม ผ่านตลาดดิจิทัลที่เข้าถึงกลุ่มเป้าหมาย 20 ล้านคน คาดว่าจะมีผู้สนใจ 4,000 คน ทำให้ยอดขายประกันโรคร้ายได้ถึง 100 ล้านบาทตามที่วางไว้ เพราะปัจจุบันได้ 97% แล้ว
สำหรับปี 2558 ตั้งเป้าเบี้ยรับรวม 2.9 หมื่นล้านบาท เติบโต 9% โดย 8 เดือนแรก มีเบี้ยรับรวม 1.79 หมื่นล้านบาท เพิ่มขึ้น 7%